**KLAIPĖDOS MIESTO SAVIVALDYBĖS ADMINISTRACIJA**

**BALTIJOS-MARIŲ IŠPLĖSTINĖS SENIŪNAIČIŲ SUEIGOS**

**PROTOKOLAS**

2017-09-01 Nr. ADM1-254

Posėdis įvyko 2017-08-28. Pradžia 17.00 val.

Posėdžio pirmininkė Elida Mantulova.

Posėdžio sekretorė Renata Razgienė.

Dalyvavo: Aistė Andruškevičiūtė Jaunimo reikalų koordinatorė, Jurgita Činiauskaitė Cetiner Tarptautinių ryšių, verslo plėtros ir turizmo skyriaus vedėja, 5 seniūnaičiai ir 1 bendruomenės atstovas.

(dalyvių sąrašas pridedamas).

DARBOTVARKĖ:

1. Dėl **Baltijos – Marių** išplėstinės seniūnaičių sueigos organų rinkimo:

1.1. pirmininko;

1.2. pirmininko pavaduotojo;

1.3. sekretoriaus.

2. Dėl prioritetinių vykdytinų ir finansuotinų veiklų įgyvendinant Priemonę patvirtinimo.

3. Dėl maksimalaus lėšų limito vienai paraiškai įgyvendinant Priemonę nustatymo;

4. Dėl paraiškų skaičiaus vienai organizacijai nustatymo.

5. Dėl paraiškų teikimo įgyvendinant Priemonę terminų nustatymo.

6. „Dėl paraiškų teikimo įgyvendinant Priemonę tvarkos pristatymo.

7. Dėl jaunimo garantijų iniciatyvos įgyvendinant projektą „Atrask save“ pristatymo.

8. Kiti klausimai.

Posėdžio pirmininkė Elida Mantulova pristatė dalyvaujančių sueigoje sąrašą. Patvirtintas 11 asmenų išplėstinės Baltijos–Marių seniūnaičių sueigos sąrašas. Į sueigą susirinko 5 seniūnaičiai ir 1 bendruomenės deleguotas atstovas. Kadangi į sueigą susirinko daugiau negu pusė, todėl susirinkimas gali įvykti, kvorumas yra ir sprendimai gali būti priimti.

Pristatyta darbotvarkė. (Kalbėjo Elida Mantulova).

Darbotvarkei pritarta vienbalsiai.

1. SVARSTYTA. Dėl išplėstinės Baltijos –Marių seniūnaičių sueigos organų rinkimo (Kalbėjo Elida Mantulova):

1.1. SVARSTYTA. Dėl išplėstinės seniūnaičių sueigos pirmininko rinkimo. Siūloma pasisiūlyti arba pasiūlyti kandidatus į išplėstinės Baltijos - Marių seniūnaičių sueigos pirmininkus. Pasiūlytas kandidatas Vytautas Lupeika vykdyti seniūnaičių pirmininko pareigas atsisakė. Į išplėstinės seniūnaičių sueigos pirmininkus pasiūlyti du kandidatai Mindaugas Prialgauskas ir Jaroslav Dvorak. Abu kandidatai trumpai prisistatė. Siūlomas susitarimas ar gali kandidatas balsuoti už save? Balsavimas už save vienbalsiai pritartas. Kitas siūlymas ar gali kandidatai, jeigu balsuoja už vieną kandidatą balsuoti ir už kitą kandidatą. Sutarta leisti balsuoti visiems ir laimėtojas bus paskelbtas tas, kuris surinks daugiausia balsų. Kviečiama balsuoti už kandidatą Mindaugą Prialgauską į išplėstinės Baltijos - Marių seniūnaičių sueigos pirmininko pareigas:

BALSAVO:

Už – 4

Prieš –nėra

Susilaikė –nėra

Kviečiama balsuoti už kandidatą Jaroslav Dvorak į išplėstinės Baltijos - Marių seniūnaičių sueigos pirmininko pareigas:

BALSAVO:

Už – 5

Prieš –nėra

Susilaikė –nėra.

NUTARTA: Išplėstinės Baltijos-Marių seniūnaičių sueigos pirmininku išrinktas Jaroslav Dvorak.

1.2. SVARSTYTA. Dėl Išplėstinės Baltijos-Marių seniūnaičių sueigos pirmininko pavaduotojo rinkimo.

Siūloma pasisiūlyti arba pasiūlyti kandidatus į išplėstinės seniūnaičių sueigos pirmininko pavaduotojo pareigas. Siūlomas kandidatas Mindaugas Prialgauskas. Pasiūlytas kandidatas sutiko eiti išplėstinės seniūnaičių sueigos pirmininko pavaduotojo pareigas. Siūlomi kiti kandidatai Rita Borta, Vytautas Lupeika, Irena Gailiutė ir Egidijus Vaitkevičius siūlomų pirmininko pavaduotojo pareigų atsisakė. Kviečiama balsuoti už kandidatą Mindaugą Prialgauską eiti išplėstinės Baltijos - Marių seniūnaičių sueigos pirmininko pavaduotojo pareigas:

BALSAVO:

Už – 6

Prieš –nėra

Susilaikė –nėra.

NUTARTA: Seniūnaičių išplėstinės Baltijos-Marių sueigos pirmininko pavaduotoju išrinktas Mindaugas Prialgauskas.

1.3. SVARSTYTA. Dėl išplėstinės Baltijos-Marių seniūnaičių sueigos sekretoriaus rinkimo.

Siūloma pasisiūlyti arba pasiūlyti kandidatūrą į išplėstinės seniūnaičių sueigos sekretoriaus pareigas. Siūloma kandidatė Irena Gailiūtė ir Egidijus Vaitkevičius atsisakė. Siūloma kandidatė Rita Borta sutiko eiti išplėstinės Baltijos-Marių seniūnaičių sueigos sekretoriaus pareigas. Siūloma balsuoti už kandidatę Ritą Bortą.

BALSAVO:

Už – 6

Prieš –nėra

Susilaikė –nėra.

NUTARTA: Išplėstinės Baltijos-Marių seniūnaičių sueigos sekretore išrinkta Rita Borta.

2. SVARSTYTA Dėl prioritetinių vykdytinų ir finansuotinų veiklų įgyvendinant Priemonę patvirtinimo. (Kalbėjo Elida Mantulova).

Pagal patvrtintos tvarkos parašą yra išskirtos šešios tinkamos finansuoti laikomos priemonės išplėstinės seniūnaičių sueigos sprendimu patvirtintos veiklos, tenkinančios viešuosius gyvenamųjų vietovių bendruomenių poreikius:

1. socialinė veikla, skirta socialiai pažeidžiamiems bendruomenės nariams ir (ar) grupėms (labdaros ir paramos akcijų organizavimas, senyvo amžiaus, vienišų asmenų, kuriems reikalinga pagalba, lankymas, pagalbos sau nuo priklausomybių ar kitų socialinių problemų kenčiantiems asmenims bei jų artimiesiems grupių organizavimas, renginių ir kitų priemonių, skatinančių socialinę atskirtį patiriančių asmenų ir jų grupių įsitraukimą į bendruomenės gyvenimą, organizavimas);

2. vaikų ir jaunimo užimtumas (renginių, stovyklų ir kitų prasmingo vaikų ir jaunimo laisvalaikio užimtumo veiklų organizavimas, skatinantis asmeninių ir socialinių gebėjimų ugdymą);

3. kultūrinė ir švietėjiška veikla (mokymo (-si) priemonių, skatinančių kūrybiškumą, saviraišką ir vietos gyventojų išprusimą, organizavimas, vietos bendruomenei telkti ir jos tapatybei reikšmingų leidinių leidyba);

4. sporto ir sveikatinimo veikla (sportuojančių gyventojų telkimas, sporto varžybų ir treniruočių organizavimas, sveikai gyvensenai propaguoti skirtų renginių, teminių užsiėmimų ir mokymų organizavimas);

5. bendruomeninė veikla ir kita vietos bendruomenės sutelktumą ir gyvenimo kokybę gerinanti veikla (pilietinių iniciatyvų (bendruomenės forumų), skatinančių vietos gyventojus kelti ir spręsti vietos bendruomenei svarbius klausimus, bendruomenines organizacijas ir vietos valdžios institucijas bendradarbiauti, organizavimas ir savanoriškos veiklos organizavimas);

6. bendruomenės akcijos ir iniciatyvos, skirtos viešųjų erdvių ir aplinkos kokybei gerinti (parkų, sporto ir poilsio aikštelių, vaikų žaidimų aikštelių, kitų vietos bendruomenės teritorijoje esančių poilsio ir rekreacijos vietų tvarkymas ir atnaujinimas, viešo naudojimo patalpų pritaikymas bendruomenės poreikiams) pagal šią priemonės dalį yra numatyta ne daugiau kaip 20 proc.skirtų lėšų ilgalaikiam materialiniam turtui įsigyti nuo projektui įgyvendinti skirtos sumos.

Yra 6 priemonės: socialinė veikla, vaikų ir jaunimo užimtumas, kultūrinė ir švietėjiška veikla, sporto ir sveikatinimo veikla, bendruomeninė veikla, bendruomenės akcijos ir iniciatyvos, skirtos viešųjų erdvių ir aplinkos kokybei gerinti.

Lietuvos Respublikos socialinės apsaugos ir darbo ministro įsakymu 2017 metams Klaipėdai yra skirta 157 320 eurų projektams įgyvendinti. Sprendimams priimti laiko liko nedaug ir priimant sprendimus dėl prioritetinių sričių reikėtų įvertinti riziką ar tikrai bus surinktas pakankamas paraiškų kiekis vienai prioretizuotai ar kelioms prioretizuotoms sritims. Siūlymas yra nutarti ar prioritizuoti ar neprioritizuoti šias išvardintas 6 priemones ir jeigu prioretizuoti tai kaip tai padaryti. Renkant paraiškas kam būtų suteiktas prioritetas finansavimui gauti. Šiai Baltijos-Marių išplėstinei sueiga yra numatyta iš viso 77 319 Eur lėšų suma. Iš to skaičiaus Baltijos -37 680 Eur ir Marių – 39 636 Eur.

Jeroslav Dvorak pasiūlė prioritetus sudėlioti tokia tvarka:

1. vaikų ir jaunimo užimtumas;

2. kultūrinė ir švietėjiška veikla;

3. sporto ir sveikatinimo veikla.

Rita Borta pasiūlė sudėlioti prioritetus tokia tvarka:

1. socialinė veikla, skirta socialiai pažeidžiamiems bendruomenės nariams ir (ar) grupėms;

2. vaikų ir jaunimo užimtumas.

Siūloma balsuoti pagal kiekvieną veiklą ir pagal balsų skaičių bus sudėliotas prioritetų sąrašas. Siūlymas balsuoti už tai, kad prioritetas būtų skiriamas socialinei veiklai, skirta socialiai pažeidžiamiems bendruomenės nariams ir (ar) grupėms.

BALSAVO:

Už – 1

Prieš –5

Susilaikė –nėra

Siūlymas balsuoti už tai, kad prioritetas būtų skiriamas vaikų ir jaunimo užimtumui renginių, stovyklų ir kitų prasmingo vaikų ir jaunimo laisvalaikio užimtumo veiklų organizavimas.

Už – 5

Prieš –nėra

Susilaikė –nėra

Kiti nebalsavo.

Siūloma neprioretizuoti šių metų 6 veiklos sričių ir leisti bendra tvarka rengti teikti paraiškas.

BALSAVO:

Už – 6

Prieš –nėra

Susilaikė –nėra

NUTARTA: neprioretizuoti šių metų finansuotinų veiklos sričių.

3. Dėl maksimalaus lėšų limito vienai paraiškai įgyvendinant Priemonę nustatymo (Kalbėjo Elida Mantulova).

Šiems metams Baltijos–Marių apygardoms yra skirta 77 319 Eur. Pagal praktiką anksčiau būdavo pateikta paraiškų iki 10000 Litų. Jurgita Činiauskaitė Cetiner pasidalino savo darbo praktika dirbant Danės bendruomenėje. Pirmininkas Mindaugas Prialgauskas siūlo nustatyti 3500 Eur lėšų limitą. Jeroslav Dvorak siūlo nenustatyti lėšų limito. Siūloma balsuoti už tai, kad nenustatyti maksimalaus lėšų limito.

BALSAVO:

Už – 4

Prieš –nėra

Susilaikė –2

NUTARTA: nenustatyti maksimalaus lėšų limito vienai paraiškai.

4. Dėl paraiškų skaičiaus vienai organizacijai nustatymo. (Kalbėjo Elida Mantulova)

Pirmininkas Jaroslav Dvorak pasiūlė, kad vienai organizacija galėtų teikti ne daugiau 3 paraiškų. Pirmininko pavaduotojas Mindaugas Prialgauskas siūlo, kad viena organizacija galėtų teikti iki 6 paraiškų kiekvienai veiklos sričiai po vieną. Du alternatyvūs pasiūlymai.

Siūloma balsuoti už tai, kad viena organizacija galėtų teikti ne daugiau kaip 3 paraiškas.

BALSAVO:

Už – 1

Prieš –nėra

Susilaikė –nėra

Kiti nebalsavo.

Siūlymas balsuoti už tai, kad viena organizacija galėtų teikti iki 6 paraiškų, tačiau teikiamos paraiškos negali dubliuotis toje pačioje veiklos srityje.

BALSAVO:

Už – 5

Prieš –nėra

Susilaikė –nėra

Vienas nebalsavo.

NUTARTA: kad vienai organizacijai leidžiama teikti iki 6 paraiškų skirtingoms veiklos sritims.

5. Dėl paraiškų teikimo įgyvendinant Priemonę terminų nustatymo. (Kalbėjo Elida Mantulova).

Jurgita Činiauskaitė Cetiner pasidalino savo darbo patirtimi ir siūlo paraiškų teikimo terminą nustatyti 2 savaites, 14 kalendorinių dienų. Pirmininko pavaduotojas Mindaugas Prialgauskas siūlo nustatyti paraiškų teikimo terminą 21 kalendorinę dieną, 2 savaites. Yra du pasiūlymai: paraiškos teikimo terminą nustatyti dvi savaites ir paraiškos teikimo terminą nustatyti 3 savaites. Siūloma balsuoti už tai, kad paraiškos teikimo terminą nustatyti dvi savaites, 14 kalendorinių dienų.

BALSAVO:

Už – 3

Prieš –nėra

Susilaikė –nėra

Kiti nebalsavo.

Siūloma balsuoti už tai, kad paraiškos teikimo terminą nustatyti tris savaites, 21 kalendorinę dieną.

BALSAVO:

Už – 4

Prieš –nėra

Susilaikė –nėra

Kiti nebalsavo.

NUTARTA: paraiškos teikimo terminą nustatyti tris savaites, 21 kalendorinę dieną.

6. Dėl paraiškų teikimo įgyvendinant Priemonę tvarkos pristatymo (Kalbėjo Aistė Andruškevičiūtė).

Buvo pristatyta „Paraiškų teikimo įgyvendinant nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „remti bendruomeninę veiklą savivaldybėse“ tvarka. Informacija išklausyta. Pateikta pastaba, dėl komercinių pasiūlymų skaičiaus prie paraiškos pateikimo ir projekto vadovo gyvenimo aprašymo pagal visoje Europoje galiojančią formą (Eurpass) pateikimo. Tvarka bus pakoreguota pagal gautas pastabas.

7. Dėl jaunimo garantijų iniciatyvos įgyvendinant projektą „Atrask save“ pristatymo. (kalbėjo Inga Kulikauskė).

Informacija išklausyta.

Posėdžio pirmininkė Elida Mantulova pasveikimo naujai išrinktą komandą ir padėkojo visiems dalyvavusiems. Sueiga baigta.

|  |  |
| --- | --- |
|  |  |

Posėdžio pirmininkė Elida Mantulova

Posėdžio sekretorė Renata Razgienė